b'\n_START_ARTICLE_\nBoris \xc4\x8ci\xc5\xbemek\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbde pred drugo svetovno vojno se je vklju\xc4\x8dil v revolucionarno gibanje. _NEWLINE_\xc4\x8clan Komunisti\xc4\x8dne partije Slovenije je postal leta 1939. Dom \xc4\x8ci\xc5\xbemekovih na Pobre\xc5\xbeju je bil postojanka revolucionarnega gibanja v Mariboru. V narodnoosvobodilni borbi je bil sprva vodnik v Pohorski \xc4\x8deti, nato politi\xc4\x8dni komisar 1. \xc5\xa1tajerskega partizanska bataljona in Savinjskega odreda, 1943 politi\xc4\x8dni komisar in namestnik politi\xc4\x8dnega komisarja  ter komandanta 4. operativne cone, 1944-1945 komandant Zidan\xc5\xa1kove in 20. za\xc5\xa1\xc4\x8ditne brigade ter pomo\xc4\x8dnik na\xc4\x8delnika Glavnega \xc5\xa1taba Narodnoosvobodilne vojske in partizanskih odredov Slovenije. Po koncu vojne je deloval  v organih dr\xc5\xbeavne oziroma javne varnosti in bil tudi poveljnik milice za Slovenijo. Za udele\xc5\xbebo v NOB je prejel spomenico 1941.'